|  |
| --- |
| ***Soon Over Babaluma***  Studioalbum av Can |
|  |
| **Utgjeve** | November 1974 |
| **Innspelt** | August 1974 ved Inner Space |
| **Sjanger** | Krautrock |
| **Lengd** | 38:56 |
| **Selskap** | United Artists, Spoon, Mute |
| **Produsent** | Can |
|
| Can-kronologi |
| *Future Days*  (1973) | *Soon Over Babaluma* | *Landed*  (1975)
 
 |

***Soon Over Babaluma*** er det sjette studioalbumet til den tyske rockegruppa Can. Dette var det første albumet til bandet utan solovokalist, etter at Damo Suzuki slutta i bandet i 1973 då han gifta seg med den tyske kjærasten sin. I staden er det gitaristen Michael Karoli og klaverspelaren Irmin Schmidt. Det er òg det siste albumet deira som vart skapt ved hjelp av ein tosporsopptakar. 

Den ambiente stilen på det førre albumet *Future Days* vert her pressa enno lenger, som på «Quantum Physics». Albumet har òg nokre meir rytmiske spor, som «Chain Reaction» og «Dizzy Dizzy».

Mottaking
---------

*Soon Over Babaluma* vart godt motteke. Den amerikanske musikkjournalisten Robert Christgau gav albumet ei positiv melding os skreiv «så langt überrock gjeld, så er dette underhaldande nok, og tikkar avgarde med forskjekllige måteleg fengslande sci-fi-lydar, somme av dei melodiar». Den amerikanske musikaren Dominique Leone gav albumet 8,9 av 10 og i meldinga hans i 2005 for Pitchfork Media skreiv han at han var «heile tida overraska over kor klårt alt høyrtes ut, som om bandet spelte inn alt dette i løpet av ei einast lang inspirert innspeling. Noko av det store med Can var omtanken for detaljar og at dei forstod at kvar einaste vesle augneblink i løpet av ein song kan påverke drivkrafta til heile stykket. Det er ingen små mirakel her: sjølv om det er trist å tenke på at desse albuma representerer den siste store perioden til Can, høyrtes ingen av augneblinka deira betre ut». I meldinga si for Allmusic, skreiv Ned Raggett at «Med Suzuki borte, delte Karoli og Schmidt no vokalen. Heldvis prøver ingen av dei å etterlikne Mooney eller Suzuki, og lagar heller sin eigen lågmeldte måte å gjere det på», og gav albumet fire av fem stjerner.

Innhald
-------

Alle songar er skrivne av Can.

Side ein| Nr. | Tittel | Lengd |
| --- | --- | --- |
| 1. | «Dizzy Dizzy» | 5:40 |
| 2. | «Come Sta, La Luna» | 5:42 |
| 3. | «Splash» | 7:45 |

Side to| Nr. | Tittel | Lengd |
| --- | --- | --- |
| 1. | «Chain Reaction» | 11:09 |
| 2. | «Quantum Physics» | 8:31 |

Medverkande
-----------

* Holger Czukay – bass, vokal
* Michael Karoli – gitar, fiolin, vokal
* Jaki Liebezeit – trommer, perkusjon
* Irmin Schmidt – klaverinstrument, vokal

Kjelder
-------

* *Denne artikkelen bygger på «Soon Over Babaluma» frå Wikipedia på engelsk, den 7. mars 2013.*
	+ *Wikipedia på engelsk oppgav desse kjeldene:*

1. 1 2  Raggett, Ned. "Can: *Soon Over Babaluma* > Review" på Allmusic. Henta 7. mars 2013.
2. 1 2  Christgau, Robert. «Can». RobertChristgau.com. Henta 7. mars 2013.
3. 1 2  Leone, Dominique (7. mars 2013). «Can: *Soon Over Babaluma*». Pitchfork Media. Henta 7. mars 2013. [*daud lenkje*]

| * v
* d
* e
Can |
| --- |
| **Holger Czukay****·** **Michael Karoli****·** **Jaki Liebezeit****·** **Irmin Schmidt**
Malcolm Mooney**·** Damo Suzuki**·** Rosko Gee**·** Rebop Kwaku Baah |
| Album | *Monster Movie***·** *Tago Mago***·** *Ege Bamyasi***·** *Future Days***·** *Soon Over Babaluma***·** *Landed***·** *Flow Motion***·** *Saw Delight***·** *Out of Reach***·** *Can***·** *Rite Time* |
| Samlealbum | *Soundtracks***·** *Unlimited Edition***·** *Opener***·** *Cannibalism***·** *Delay 1968***·** *Incandescence***·** *Cannibalism 2***·** *Anthology***·** *Cannibalism 3***·** *Sacrilege***·** *The Lost Tapes* |
| Konsertalbum | *The Peel Sessions***·** *Can Live* |
| Tilknytte artistar | Krautrock**·** Spoon Records**·** Traffic |

|  |  |
| --- | --- |
| Autoritetsdata | 
* MusicBrainz (release-group)

 |